Greiðslur ríkisins til reksturs hjúkrunarheimila hafa ekki verið í neinum tengslum við raunveruleikann, segir formaður velferðarnefndar Alþingis. Formaður Landssambands eldri borgar segir það grafalvarlegt að hjúkrunarheimili nái ekki lágmarksviðmiði um fjölda starfsfólk í umönnun með íbúar hjúkrunarheimila.
Formaður Landssambands eldri borgara segir það grafalvarlegt að hjúkrunarheimili nái ekki lágmarksfjölda starfsfólks til að sinna umönnum í samræmi fyrir viðmið landlæknis. Þetta leiðir ný skýrsla starfshóps heilbrigðisráðherra í ljós. Helga Vala Helgadóttir, formaður velferðarnefndar Alþingis, segir nefndin stefni á að fjalla um niðurstöður skýrslunnar á næstu dögum enda hafi nefndin ítrekað ýtt á eftir því að skýrslan verði gerð opinber.
Ég er mjög fegin að þessi skýrsla er komin fram því að hún sýnir svart á hvítur að rekstraraðilar sem hafa verið að hrópa undanfarin ár, höfðu rétt fyrir sér. Þessi rekstur hefur verið vanfjármagnaður af hálfu ríkisins. Þau hafa talað um að daggjöldin sem ríkið skaffar í þetta sé ekki í neinum tengslum við raunveruleikann og skýrslan bara sýnir það.
Heilbrigðisráðherra sagði í fréttum RÚV í gær að þjónusta við eldri borgara verði að vera margþætt. Helga Vala tekur undir það.
Stjórnvöld verða auðvitað að bera ábyrgð á þessari þjónustu við eldra fólk. Það er verið að einblína mjög mikið á heimaþjónustu núna við eldra fólk en ég held að við verðum líka að hafa einhvers konar millistig.
Á Landspítala einum og sér eru 130 manns sem eru komnir með þetta færni- og heilsumat, sem þýðir að þeir geta útskrifast af Landspítala en geta ekki verið heima hjá sér og eiga þá að komast í einhvers konar úrræði á vegum stjórnvalda.
Heilbrigðisráðherra sagði að sveitarfélög og ríki verði að snúa bökum saman í því að fjölga úrræðum fyrir aldraða. Helga Vala bendir á að sveitarfélög hafi greitt tvo komma tvo milljarða króna í hjúkrunarheimilin sem séu þó á ábyrgð ríkisins að reka. Akureyrarbæjar einn og sér hafi sett einn og hálfan milljarð króna í rekstur hjúkrunarheimila á síðustu fimm árum.
Þeir peningar hefðu getað nýst í annað, aðra þjónustu, t.d. við þetta sama fólk.
Þórunn Sveinbjörnsdóttir, formaður Landssambands eldri borgara, segir að þriggja og hálfs milljarða hallarekstur á hjúrkunarheimilum á þriggja ára tímabili, sé hærri upphæð en hún hafi talið.
Mér finnst þetta gríðarlega mikið og einnig hvað sveitarfélögin hafa þó greitt á móti til þess að halda þessu gangangi. Það vekur mikla athygli. - Nú kemur fram í skýrslunni að að jafnaði eru hjúkrunarheimilin ekki að ná þessu lágmarksviði í fjölda umönnunarklukkustunda og heldur ekki umönnunarklukkustunda fagfólks. Hvað finnst þér um það? Það er náttúrulega grafalvarlegt.
Þórunn bendir að hjúkrunarheimilin hafi síðustu ár kvartað undan þröngum fjárhag.
Enda má bara horfa nokkur aftur í tímann þar Hrafnista og Grund og þessi stóru heimili gátu veitt fólki félagsstarf. Nú er fólk bara svo miklu, miklu veikara að starfsemin er líka breytt. Hún kallar á meira af hjúkrunarfólki, sjúkraliðum, starfsfólki og umönnunarfólki. Þá kemur að þessu: hvað færðu að ráða marga til þess að peningurinn passi? Það gengur ekki upp.
Greiðslur ríkisins til reksturs hjúkrunarheimila hafa ekki verið í neinum tengslum við raunveruleikann, segir formaður velferðarnefndar Alþingis. Formaður Landssambands eldri borgara segir það grafalvarlegt að hjúkrunarheimili nái ekki lágmarksviðmiði um fjölda starfsfólks í umönnun.